રંગીલા રાજકોટ શહેરની વસ્તી દિવસે ને દિવસે વહી રહી છે તેવી જ રીતે શહેરનું ક્ષેત્રફળ પણ વધી રહ્યું છે આ બધાની સાથે શહેરમાં ક્રાઇમ રેટ પણ ઊંચો જઈ રહ્યો છે પરંતુ અન્ય મહાનગરોની સાપેક્ષમાં રાજકોટમાં ગુનાખોરી ઓછી છે તેવું દર્શાવવા માટે શહેર પોલીસ દ્વારા નવતર પ્લાન અમલમાં મુકવામાં આવ્યો છે શહેરમાં રોજ બરોજ બનતી ચોરી, લૂંટ, ચીલઝડપ કે વાહનચોરી જેવા ગુનાઓમાં પોલીસ સ્ટેશને જતા ભોગ બનનાર લોકોની માત્ર અરજી લઇ લેવામાં આવે છે અરજી આધારે તપાસ કરી જો જે તે ગુનાઓનું ડિટેક્શન થાય તો જ ફરિયાદ નોંધવામાં આવે છે આરોપી પકડાય પછી ફરિયાદીને બોલાવી ફરિયાદ નોંધાવવામાં આવે છે અને જો ગુનેગારોના નશીબ જોર કરતા હોય તો અનડિટેક્ટ ગુનાઓની ફરિયાદ નોંધવામાં જ નથી આવતી